**ELŐTERJESZTÉS**

**Szombathely Megyei Jogú Város Közgyűlésének Oktatási és Szociális Bizottsága**

 **2019. június 12-i rendes ülésére**

**Javaslat a Civil Fórum tagjaival kapcsolatos döntések meghozatalára**

Szombathely Megyei Jogú Város Önkormányzata Közgyűlése 2013. januárjában létre hozta Szombathely Megyei Jogú Város Civil Fórumát. Ezt követően 2013. áprilisában elfogadásra került a Civil Fórum Ügyrendje. A Civil Fórum, amely érdekegyeztető és érdekérvényesítő konzultatív szervezet, 2013. májusában ülésezett először.

A Civil Fórum önálló gazdálkodást nem folytat, nem jogi személy. Az elnöki tisztséget Szombathely Megyei Jogú Város polgármestere, az alelnöki tisztséget a Jogi és Társadalmi Kapcsolatok Bizottság elnöke tölti be.

A Civil Fórum tagjai a polgármester által delegált 3 civil szervezet, valamint a Civil Fórum Ügyrendjének IV./3. pontja értelmében az Bizottságok javaslata alapján delegált 13 civil szervezetet.

A Civil Fórum delegált tagjainak megbízatása 3 évre szól, amely 2019. júniusában lejár. Polgármester Úr a Szombathelyi Civil Kerekasztal, a Vas Megye és Szombathely Megyei Jogú Város Nyugdíjas Szövetsége Képviselete, valamint a Vas Megyei Civil Információs Centrumot működtető Hegypásztor Kör delegálását fenntartja, azonban szükséges a Bizottságoknak is javaslatot tenni a tagokra, az alábbiak szerint:

* a Bűnmegelőzési, Közbiztonsági és Közrendvédelmi Bizottság 1 civil szervezetet;
* az Egészségügyi Szakmai Bizottság 1 civil szervezetet;
* a Jogi és Társadalmi Kapcsolatok Bizottsága kulturális tevékenységi körben 2 civil szervezetet; sport tevékenységi körben 3 civil szervezetet;
* az Oktatási és Szociális Bizottság 2 oktatási tevékenységi körű és 2 szociális tevékenységű civil szervezetet, valamint 2, a fogyatékkal élők érdekeinek érvényesítésével foglalkozó civil szervezetet.

A 2016-2019. közötti időszakban a Bűnmegelőzési, Közbiztonsági és Közrendvédelmi Bizottság javaslatára a Szombathelyi Polgárőrség Egyesület; az Egészségügyi Szakmai Bizottság javaslata alapján a Szombathelyiek Egészségéért Egyesület; a Jogi és Társadalmi Kapcsolatok Bizottsága javaslata alapján kulturális területen a Herényi Kulturális és Sportegyesület és a Vasi Múzeumbarát Egylet, a sport területén a Szombathelyi Szabadidősport Szövetség, a Szombathelyi Kötélugró Klub, és a Vas Megye és Szombathely Megyei Jogú Város Testnevelő Tanárainak Egyesülete; az Oktatási és Szociális Bizottság javaslata alapján oktatási tevékenységi körben a Köznevelési Szakértők Országos Egyesülete szombathelyi képviselete, és a Szombathelyi Pedagógusok Szakmai Képviselete, szociális területen az Alapokalja Nagycsaládos Egyesület, és a Szombathelyi SOTER Evangélikus Egyesület, a fogyatékkal élők érdekeinek érvényesítésével foglalkozó civil szervezetek közül a Mozgássérültek Vasakarat Sportklubja, és a Napsugár Közhasznú Egyesület által delegált személyek látták el a tagi teendőket.

Kérem a Tisztelt Bizottságot, hogy az előterjesztést megtárgyalni, és 5 civil szervezetet a Civil Fórumba javasolni szíveskedjék.

**Szombathely, 2019. …………. „ ”**

**/: Koczka Tibor :/**

**HATÁROZATI JAVASLAT**

**…./2019. (VI.12.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága a „Javaslat a Civil Fórum tagjaival kapcsolatos döntések meghozatalára” című előterjesztést megtárgyalta.
2. A Bizottság oktatási tevékenységi körben az alábbiak szerinti civil szervezeteket javasolja Szombathely Megyei Jogú Város Civil Fórumába delegálni:

 …………………………………………

 …………………………………………

1. A Bizottság szociális tevékenységi körben az alábbiak szerinti civil szervezeteket javasolja Szombathely Megyei Jogú Város Civil Fórumába delegálni:

 …………………………………………..

 …………………………………………..

1. A Bizottság az alábbiak szerinti a fogyatékkal élők érdekeinek érvényesítésével foglalkozó civil szervezeteket javasolja Szombathely Megyei Jogú Város Civil Fórumába delegálni:

 …………………………………………..

 …………………………………………..

**Felelős:** Dr. Puskás Tivadar polgármester

Koczka Tibor alpolgármester

Rettegi Attila, a Bizottság elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal